tomron87/hebrew-wikipedia-sentences-corpus huggingface dataset:
גיבורי הסרט, שאינם בוטחים זה בזה, נאלצים לשתף פעולה כדי להתגונן מפני התקפותיהם של המתים-החיים על הבית בו הם מתבצרים.
הארי מתנגד תחילה להתבצרות, מבקש לעזוב את הבית ומאיים להרוס את חומות המגן של בן, אך בהמשך הופך למתנגד חריף של הנסיגה מהבית כאשר דווקא בן ותום רוצים לעזוב ולהזמין את הרשויות שיחלצו את שאר המתבצרים.
לבסוף הארי מוכן לשתף איתם פעולה ומבקש מבן שיפרק את הביצורים מהדלת.
הארי זורק מהקומה השנייה בקבוקי תבערה מחוץ לבית, לאזור בו מסתובבים הזומבים.
לאחר מכן הארי אוסף את כל הנשים המתבצרות בבית, למרתף, אך ג'ודי מצטרפת לבן ותום כדי להזעיק את הרשויות.
תום וג'ודי נשרפים למוות לאחר שתום מתיז בטעות דלק על המשאית של בן.
לאחר הפסקת חשמל בבית, מנסה הארי להשתלט על הרובה של בן ובעימות ביניהם נפגע הארי מירייה בבטנו ומת.
ג'וני, אחיה המת של ברברה, קם לתחייה כזומבי, חונק והורג אותה.
קארן שגססה למוות רוצחת את אמה הלן בדקירות.
הרשויות שולחות לאזור המוכה בזומבים כוחות גדולים של משטרה.
קצין המשטרה שרואה את בן סבור שגם הוא זומבי, ומורה לצלף שלו לירות בראשו; כך נהרג גם בן בסוף הסרט.
זמן קצר לפני יציאת הסרט לאקרנים, נדחתה יציאתו בחודשיים, לאחר שבמאי הסרט מצא בו מספר סתירות וביקש מקארל הארדמן (שמגלם את הארי) ומדוויין ג'ונס (שמגלם את בן) לצלם מספר סצנות מחדש.
הרי אנחנו מוגנים בתוך הבית.
האם אתה בטוח שאתה עושה את הדבר הנכון?".
מספר כותבים פמיניסטים הביעו ביקורת על כך שדמותה של ברברה מוצגת בסרט כחלשה וחסרת אונים.
לאור הצלחת הסרט, הוציא רומרו עוד חמישה סרטי המשך לסרט זה.
גרסאות מחודשות של הסרט יצאו פעמיים, ב-1990 וכן בגרסת תלת־ממד ב-2006.
"ליל המסכות: תחיית המתים" הוא סרט סלאשר אמריקאי משנת 2002, אשר בוים על ידי ריק רוזנטל אשר ביים גם את הסרט השני בסדרה ונכתב על ידי לארי ברנד ושון הוד.
בסרט מככבים בוסטה ריימס, ביאנקה קייליץ', תומאס איאן ניקולס, ראיין מרימן, שון פטריק תומאס, טיירה בנקס, בראד לורי וג'יימי לי קרטיס.
הסרט הוא הסרט השמיני בסדרת סרטי ליל המסכות והוא ממשיך לעקוב אחר מעשיו של מייקל בעיר הולדתו כאשר מייקל הפעם מציג את מעשיו הזועתיים בבית ילדותו בשידור חי באינטרנט.
הסרט גרף ביקורות שליליות רבות אשר רבים מהמבקרים ראו את הסרט כמיותר.
הסרט זכה להצלחה פחותה מהסרט הקודם כאשר גרף 37.6 מיליון דולר.
בעקבות מעשי הרצח באקדמיית הילקרסט, לורי מלאת אשמה וטראומה לגבי מה שקרה.
היא אושפזה בבית חולים פסיכיאטרי לאחר שהרגה אדם שחשבה שהוא מייקל.
כששתי אחיות בבית החולים מדברות על מה שקרה, פלאשבקים מגלים כי חובש מצא את מייקל מחוסר הכרה בבית הספר לפני שהתעורר ומייקל ריסק את הגרון שלו כדי שלא יוכל לדבר וגרם לו לאבד את הכרתו.
לאחר מכן מייקל גנב את הבגדים של הפרמדיק ולבש אותם ועזב אותו מחוסר הכרה.
לאחר 3 שנים של הסתתרות מייקל חוזר ומנסה לרצוח את לורי שוב, אך הפעם לורי שמצפה לבואו טומנת לו מלכודת.
מייקל מגיע לבית החולים בו מאושפזת לורי.
הוא הורג את שני המאבטחים שבכניסה ולאחר מכן הוא מגיע אל לורי אותה הוא תוקף אך לורי מצליחה לברוח.
היא בורחת לעליית הגג שם המלכודת שלה נמצאת.
מייקל רודף אחר לורי עד לעליית הגג ונופל במלכודת של לורי.
אך כשלורי באה להסיר את המסכה שלו כדי לראות האם מדובר בו הוא דוקר אותה וזורק אותה מעליית הגג.
שנה לאחר מכן קבוצת סטודנטים זוכה להשתתף בתוכנית ריאלטי אינטרנטית ובה הם צריכים לחזור לבית ילדותו של מייקל למשך לילה אחד ולהבין מה גורם לו לבצע את הרציחות שלו.
בזמן שהצלם מתקין מצלמות בתוך הבית מגיע מייקל והורג את הצלם.
הקבוצה מגיעה אל הבית ומתפצלת ל-3 על מנת לחפש רמזים בעוד שהחברים שלהם צופים בהם בשידור חי.
במהלך החיפוש מגיע מייקל והורג את ביל אחד מהסטודנטים בעוד אחד מחבריו שצופה בזה מבין שזה אמיתי בניגוד לשאר שחושבים שלא.
דונה וג'ים, שניים מהסטודנטים מוצאים רימה של גופות מזויפות ומבינים כי התכנית היא תרמית.
בינתיים פרדי, אחד מהסטודנטים מתחפש למייקל ומגיע להפחיד את הסטודנטים האחרים בעוד מייקל האמיתי ממשיך להסתובב בבית.
פרדי מגיע אל ג'ים ושרה, סטודנטית אחרת והוא מבקש מהם לשתף איתו פעולה ולהפחיד את הסטודנטים האחרים.
אך שהם מסרבים פרדי מחליט לעזוב וכך גם שרה וג'ים שמחליטים לאסוף את השאר ולעזוב.
לאחר מכן ג'ן, אחת הסטודנטיות האחרות מוצאת את גופתו של ביל.
היא מגיעה אל שרה, ג'ים ורודי, סטודנט נוס, כדי להזהיר אותם אבל זה מאוחר מדי ומייקל עורף את ראשה בפניהם.
לאחר מכן הוא גם הורג את ג'ים ורודי ורודף אחר שרה למעלה.
שה נועלת את עצמה בחדר שינה ומתחננת בפניי שאר חבריה לעזור לה.
שהם מבינים שכל הסיפור היה אמיתי, דקארד, אחד החברים של הסטודנטים אומר לשרה היכן מייקל נמצא כדי שתוכל לברוח ממנו.
בזמן הזה שרה נתקלת בפרדי והשניים מנסים לברוח אך זה מאוחר מדי כאשר מייקל מוצא אותם ודוקר את פרדי.
בזמן הזה שרה מצליחה למצוא יציאה שמובילה למוסך, שם היא מגלה את הגופה של נורה, אחת הסטודנטיות האחרות.
בזמן הזה מייקל שוב מוצא את שרה ותוקף אותה אך פרדי שעדיין הצליח להישאר בחיים מגיע ונאבק במייקל בזמן ששריפה שנגמרה כתוצאה מקצר חשמלי משתוללת במוסך.
מייקל מתחשמל מהקצר ופרדי לוקח את שרה וביחד הם בורחים מהמוסך בעוד מייקל נשרף למוות במוסך.
מאוחר יותר, פרדי ושרה מתראיינים לחדשות המקומיות, במהלכן שרה מודה לדקארד על שהציל את חייה.
בינתיים, מייקל נחשב למת וגופתו נלקחת לחדר מתים.
עם זאת, כאשר החוקר מקרי המוות מתכונן לבחון את גופתו, מייקל מתעורר לפתע.
הסרט תחילה יצא בארצות הברית וקיבל שם ביקורות מעורבות אך גם שהסרט יצא בשאר העולם הוא המשיך לקבל ביקורות שכאלה.
הסרט דורג במקום הרביעי ברשימת הסרטים המצליחים ביותר לאותו השבוע בשבוע יציאתו כאשר גרף כ-12.2 מיליון דולר.
בסופו של דבר הסרט גרף 30.3 מיליון דולר במדינה ועוד 7.3 מיליון דולר בשאר העולם.
"ליל המסכות 4: שובו של מייקל מאיירס" הוא סרט סלאשר אמריקאי משנת 1988, אשר בוים על ידי דווייט אייץ'.
ליטל ונכתב על ידי אלן ב.
בסרט מככבים דונלד פלזנס, אלי קורנל ודניאל האריס.
הסרט הוא הסרט הרביעי מסדרת סרטי ליל המסכות.
הסרט עוקב אחריי חזרתו של מייקל מאיירס להדונפילד אך הפעם במטרה להרוג את ביתה של לורי, כאשר הפסיכיאטר שלו ד"ר סאם לומיס מנסה לעצור בעדו.
הסרט מהווה המשך ישיר לסרט השני בסדרה לאחר שהסרט השלישי התעלם מהעלילה של שני הסרטים הראשונים.
במקור הכוונה הייתה ליצור סרטים נוספים אשר עלילתם לא תהיה קשורה אחת בשנייה כאשר רק שני הסרטים הראשונים יהיו קשורים אחד לשנייה אך בגלל הביקורות השליליות וחוסר ההצלחה המסחרית של הסרט הקודם הוחלט שלא לעשות זאת.
הסרט יצא ב-21 באוקטובר 1988. הוא גרף 17 מיליון דולר בארצות הברית, כנגד תקציב של 5 מיליון דולר וקיבל ברובו ביקורות שליליות.
אך בדומה לסרטים האחרים בסדרה גם סרט זה זכה לעדת מעריצים גדולה במרוצת השנים.
לסרט זה גם יצא סרט המשך.
ב-30 באוקטובר 1988, מייקל מאיירס, שנמצא במצב תרדמת מזה עשר שנים מאז הפיצוץ בבית החולים של הדונפילד, מועבר באמבולנס לבית ההבראה של סמית' גרוב.
אך בזמן הנסיעה באמבולנס מייקל מתעורר, שומע שיש לו אחיינית חדשה, הורג את אנשי האמבולנס ועושה את דרכו להדונפילד.
הפסיכיאטר לשעבר של מייקל, סמואל לומיס, שומע על הבריחה של מייקל ורודף אחריו.
הוא עוקב אחרי מייקל לתחנת דלק, שם הוא הורג את אחד העובדים וגונב את בגדיו, לאחר מכן מייקל בורח עם משאית שגנב וגורם לפיצוץ בתחנת הדלק.
כתוצאה מהפיצוץ מכוניתו של לומיס נפגמת והוא לקח טרמפ בשביל להמשיך לרדוף אחרי מייקל.
בינתיים ג'יימי, בתה של לורי, מתגוררת בהדונפילד עם משפחת האומנה שלה.
בליל כל הקדושים, ריצ'רד ודרלין, הוריה המאמצים של ג'יימי יוצאים למסיבה ומשאירים את בתם הגדולה רייצ'ל להשגיח על ג'יימי, מה שמאלץ אותה לבטל דייט עם בן זוגה ברדי.
אחרי הלימודים רייצ'ל לוקחת את ג'יימי לקנות גלידה ותחפושת של ליל כל הקדושים.
מייקל מגיע להדונפילד וגונב מסכה מאותה חנות בה ג'יימי ורייצ'ל נמצאות במקרה.
הוא כמעט תוקף את העובד בחנות אך הוא נסוג כאשר ג'יימי מזהירה את רייצ'ל בצרחות.
בלילה של אותו יום רייצ'ל לוקחת את ג'יימי לשחק בתעלול או ממתק.
במקביל מייקל מגיע לחברת החשמל, שם הוא הורג את אחד העובדים כאשר משליך אותו מגובה גבוה ולאחר מכן הוא מנתק את כל החשמל בעיר.
בינתיים, לומיס מגיע להדונפילד ומזהיר את השריף החדש בן מיקר שמייקל חזר.
בינתיים מייקל מגיע לתחנת משטרה והורג את כל השוטרים.
בינתיים רייצ'ל מגלה שברדי בוגד בה עם חברתה קלי ובזמן הזה ג'יימי הולכת לאיבוד.
לאחר מכן רייצ'ל יוצאת לחפש את ג'יימי ונתקלת במייקל שרודף אחריה.
לאחר שהיא מצליחה לברוח ממייקל היא מצליחה גם למצוא את ג'יימי.
השריף ולומיס מגיעים לקחת את הבנות ומחביאים אותן בביתו של השריף, שם נמצאים גם באדי וקלי כאשר הסגנית שלו שומרת עליהם.
השריף ולומיס חוסמים את הבית כדי שאף אחד לא ייכנס אליו והולכים לחפש אחר מייקל.
בזמן הזה מייקל מגיע אל בית השריף, שם הוא מצליח להיכנס פנימה והורג את הסגנית ואת קלי.
לאחר מכן ג'יימי, רייצ'ל ובריידי מגלים את גופותיהן של קלי והסגנית ומבינים שמייקל בבית.
לפניי שהם מספיקים לברוח מייקל מופיע גם בפניהם.
ברדי מתחיל במאבק מול מייקל בעוד ג'יימי ורייצ'ל בורחות לעליית הגג.
ברדי נהרג כתוצאה מהמאבק עם מייקל.
לאחר מכן רייצ'ל וג'יימי מטפסות דרך חלון אל עליית הגג.
שם מייקל שוב מופיע ומפיל את רייצל מהגג בעוד ג'יימי מצליחה לברוח.
נרדפת אחריי מייקל, ג'יימי רצה ברחוב ומוצאת את לומיס.
מייקל מנצל את ההזדמנות והורג גם את לומיס בעוד רייצ'ל מצליחה לברוח לתוך הבניין של בית הספר.
ג'יימי מטפסת במדרגות הבניין אך נופלת.
מייקל מנצל את ההזדמנות ומנסה להרוג אותה אך רייצ'ל מופיעה לפתע, מכה אותו עם מטף לכיבוי אש והשתיים מצליחות לברוח.
בינתיים הן תופסות טרמפ ובדרך הן פוגשות את המשטרה אשר בדרך לתגבר את השריף.
אך מייקל שוב בעקבותיהן, הוא מטפס על גג המשאית והורג את כולם מלבד את רייצ'ל וג'יימי.
רייצ'ל וג'יימי נכנסות לתוך המשאית בזמן הזה ובורחות איתה בעוד מייקל נשאר על גג המשאית.
רייצ'ל בולמת בלימה חזקה ומפילה את מייקל מהמשאית ולאחר מכן דורסת אותו ומעיפה אותו רחוק.
בינתיים השריף, המשטרה ולומיס מגיעים לזירת האירוע.
לאחר מכן מייקל מתעורר אחריי שג'יימי נוגעת בידו וכולם פותחים נגדו באש עד שהוא מתמוטט.
לאחר מכן השריף ולומיס מחזירים את הבנות לבית שלהן.
כשהן חוזרות הביתה הוריהן חוזרים גם הם ומנסים להרגיע אותן לאור האירועים הטראומתיים.
לאחר מכן אימה האומנת של ג'יימי עולה עמה לחדר שלה אך לפתע היא מוצאת את עצמה מותקפת על ידי ג'יימי.
לומיס ששומע רעשים מלמעלה רואה את ג'יימי, עומדת בראש המדרגות ואוחזת במספריים מדממים, בדיוק כפי שנראה מייקל שרצח את הוריו.
לומיס מנסה לירות בג'יימי אך השריף עוצר אותו בעוד שאר בני המשפחה מביטים באימה במתרחש.
"ליל המסכות 5: הנקמה של מייקל מאיירס" הוא סרט סלאשר אמריקאי משנת 1989, אשר נכתב ובוים על ידי דומיניק אותנין-ג'ירארד.
הוא הסרט החמישי בסדרת סרטי ליל המסכות ובו מככבים דונלד פלזנס ודניאל האריס.
הסרט מתרחש שנה אחריי אירועי הסרט הקודם ובו מייקל מאיירס רודף אחריי אחייניתו.
הסרט יצא לאקרנים ב-13 באוקטובר 1989 וגרף 11.6 מיליון דולר כנגד תקציב של 6 מיליון דולר מה שהפך אותו באותה העת לסרט הכי מרוויח בסדרה.
בנוסף הוא גם קיבל ביקורות שליליות אך למרות זאת יצא לו סרט המשך.
לאחר שבסרט הקודם מייקל נורה ופוצץ על ידי דינמיט מייקל מצליח לברוח מהפיצוץ הוא פוגש בנזיר מקומי שמטפל בו לאחר שהתמוטט ושקע בתרדמת.
אחריי שנה, מייקל מתעורר מהתרדמת ודוקר את הנזיר בסכין.
לאחר מכן הוא חוזר חזרה להדונפילד על מנת לנסות לרצוח שוב את האחיינית שלו, אותה ניסה לרצוח בסרט הקודם.
בינתיים ג'יימי, האחיינית שלו מאושפזת במרפאת ילדים לאחר שסבלה מטראומות קשות, סיוטים והתקפים פסיכוטים בעקבות המפגש עם מייקל.
אימה המאמצת אותה דקרה בסרט הקודם הצליחה להתאושש מהפציעה.
למרות מה שקרה לה עם מייקל ג'יימי מוצאת את עצמה חשה געגועים למייקל ולומיס משכנע את ג'יימי שמייקל בחיים ושהוא הצליח לחמוק מהפיצוץ.
בינתיים מייקל דוקר את אחותה האומנת של ג'יימי עם מספריים כנקמה על כך שניסתה להרוג אותו בסרט הקודם.
לאחר מכן הוא עוקב אחר חברתה טינה ואחר בן זוגה מייק.
מייקל הורג את מייק עם מגרפה ומתחזה אליו כאשר הוא עוטה מסכה שעטה מייק לפניי כן ובכך טינה לא מגלה על מייקל.
לאחר מכן טינה וחבריה הולכים למסיבת ליל כל הקדושים בעוד טינה לא מרגישה בטוחה.
בינתיים ג'יימי מצליחה להתעשת על עצמה והיא הולכת להזהיר את טינה בעקבות דבריו של לומיס.
בינתיים מייקל מגיע למסיבה ורואה את חבריה של טינה מקיימים יחס מין.
הוא מכה אותם במגרפה וכורת את ראשיהם עם חרמש.
טינה מוצאת את גופותיהם של חבריה והולכת לדווח על כך לסגני המשטרה.
בדרך היא נתקלת במייקל שרודף אחריה ובכך מגלה שהוא בחיים.
טינה בורחת ממייקל ובינתיים נתקלת בג'יימי וחברתה בילי שבאו להזהיר אותה ובכך מייקל מתחיל לרדוף אחר ג'יימי אך מתנגש בעץ.
טינה מנצלת את ההזדמנות כדי לפתות את מייקל להתקרב אליה ובכך מאפשרת לבילי וג'יימי לברוח.
בינתיים לומיס מגיע וביחד עם ג'יימי הם מחליטים לעצור את מייקל לתמיד.
בעזרתה של ג'יימי, לומיס מפתה את מייקל להגיע בחזרה לבית ילדותו הנטוש כאשר הוא אורב לו עם קצין משטרה.
מייקל מגיע לבית והורג את קצין המשטרה ולאחר מכן הוא מפיל את לומיס ומשליך אותו מעל מעקה מדרגות.
לומיס מנסה שוב להתקרב למייקל אך הפעם משתמש בג'יימי כפיתיון על מנת לירות בו עם אקדח שמכיל חצים מרדימים.
התכנית מצליחה ולומיס מצליח להשתלט על מייקל ומכה אותו עם קרש עץ אך לרוע מזלו הוא מקבל שבץ מוחי.
בינתיים מייקל נלקח למעצר, שם הוא יושב שהוא כבול באזיקים ומחכה שיעבירו אותו לכלא, שם צפוי לרצות מאסר עולם.
בינתיים אחד השוטרים מתכונן לקחת את ג'יימי הביתה אך באותו זמן מגיע אדם לבוש בשחור שפותח בירי בתחנת המשטרה וגורם למותם של השריף ושל שלושה שוטרים נוספים.
ג'יימי רואה את גופותיהם של השוטרים ואת התא של מייקל במעצר ריק ופורצת בבכי לאחר שמבינה מה קרה.
דונלד פלזנס בתפקיד ד"ר סם לומיס
דניאל האריס בתפקיד ג'יימי לויד
אלי קורנל בתפקיד רייצ'ל קארות'רס
באו סטאר בתפקיד השריף בן מיקר
וונדי קפלן בתפקיד טינה ויליאמס
תמרה גלין בתפקיד סמנת'ה ת'ומאס
דון שאנקס בתפקיד מייקל מאיירס / האיש בשחור
ג'פרי לנדמן בתפקיד בילי היל
בטי קרבליו בתפקיד האחות פטסי
מקס רובינסון בתפקיד ד"ר מקס הארט
טרוי אוונס כסגן צ'רלי בלוך
פרנק קומו כסגן ניק רוס
דייוויד אורסין כסגן טום פארה
"ליל המסכות: הקללה של מייקל מאיירס" הוא סרט סלאשר גותי אמריקאי משנת 1995, אשר בוים על ידי ג'ו צ'אפל ונכתב על ידי דניאל פאראנדס.
בסרט מככבים דונלד פלזנס בהופעה האחרונה שלו לפניי מותו, פול ראד ומריאן הייגן.
זהו הסרט ה-6 בסדרת סרטי ליל המסכות שיצא כ-6 שנים לאחר הסרט הקודם בסדרה.
בסרט מייקל ממשיך לערוב אחר לורי ובני משפחתה על מנת להרוג את בני משפחתה האחרונים של לורי שנשארו בעוד ד"ר לומיס רודף אחריו פעם נוספת.
בנוסף הסרט חושף בפעם הראשונה את הסיבה שמייקל נשאר בחיים כל פעם ואת הסיבה שהוא רוצה להרוג את משפחתו.
לאחר שבסרט הקודם ג'יימי מוצאת את תא המעצר של מייקל ריק היא נחטפת מהתחנה ביחד עם מייקל עצמו על ידי האיש שביצע את הירי של השוטרים.
שש שנים מאוחר יותר, ג'יימי שעדיין מוחזקת על ידי האיש נכנסת להיריון ויולדת את התינוק שנלקח על ידי האיש שמתגלה כראש של כת.
מאוחר יותר, המיילדת של ג'ימיי עוזרת לה לברוח ביחד עם התינוק שלה, מייקל שמצליח לברוח גם, הורג את המיילדת ומתחיל לרדוף אחר ג'יימי.
ג'יימי והתינוק שלה בורחים במשאית גנובה בזמן שמייקל בעקבותיהם.
בינתיים, ד"ר סם לומיס פרש מתפקידו ועבר לבקתה בפאתי הדונפילד, שם הוא גר כנזיר.
באותו זמן מבקר אותו חברו ד"ר טרנס ווין, המנהל הראשי של המוסד בו מייקל נכלא כנער והוא מבקש מלומיס לחזור בחזרה לעבוד במוסד.
בינתיים ג'יימי מבקשת להזעיק עזרה דרך שידור של תחנת רדיו אך מנהל התחנה מסרב לעזור לה ובעקבות כך ג'יימי מתקשרת ללומיס.
בינתיים מייקל מצליח לתפוס את ג'יימי והיא מתנגשת במשאית ברפת ישנה.
הוא הורג את ג'יימי, אך מגלה שהתינוק שלה לא נמצא במשאית.
בהדונפילד, טומי דויל, שהופיע בסרט הראשון, אדם מתבודד שנכנס לאובססיה למצוא את האמת שמאחורי המניעים של מייקל, מוצא את תינוקה של ג'יימי בתחנת אוטובוס, לוקח אותו לטיפול ומעניק לו את השם סטיבן.
טומי נתקל בלומיס ומספר לו על משפחתה של לורי שגרה בבית מאיירס לשעבר.
בינתיים, מייקל חוזר להדונפילד, שם הוא עוקב אחרי קרובי משפחה של לורי שגרים בבית בו משפחתו הייתה גרה פעם.
הוא הורג את אחת מבנות המשפחה ועוקב אחר בת משפחה אחרת.
מאוחר יותר, טומי, קארה ודני, קרובי משפחה נוספים של לורי החיים בבית הישן של משפחתו של מייקל הולכים לפנסיון, שם חושף טומי שהוא מאמין שהוטלה על מייקל קללת ת'ורן, קללה דרואית עתיקה.
לפני זמן רב, ילד אחד מכל שבט, שנבחר לשאת את קללת ת'ורן, היה חייב להקריב את קרוביו בליל סמהיין, או ליל כל הקדושים.
טומי מאמין שסטיבן יהיה הקורבן האחרון של מייקל.
מאוחר יותר באותו לילה, בזמן שטומי יוצא לחפש את לומיס, גברת בלנקנשיפ, מנהלת הפנסיון מגלה לקארה שעשתה בייביסיטר למייקל בלילה שבו הוא הרג את אחותו, וכי דני שומע קול שאומר לו להרוג בדיוק כמו שמייקל עשה, מה שמעיד שגם דני קולל בקללה.
בינתיים מייקל הורג את ג'ון וטים, דמויות נוספות מהמשפחה המתגוררת בבית מאיירס, חברתו של טים בת' ואת בארי סימס, מנהל תחת הרדיו שסירב לעזור לג'יימי.
לאחר מכן הוא רודף אחר דני וקארה אך הם מצליחים להימלט חזרה לפנסיון בו ממתינים טומי ולומיס.
הכת מגיעה לפנסיון, שם מתגלה כי גברת בלנקנשיפ היא חברה בכת והאיש בשחור הוא ד"ר ווין.
הם מסממים את לומיס וטומי בתרופות ולוקחים את קארה, דני וסטיבן לסמית' גרוב, המוסד של מייקל.
בינתיים הם נועלים את המקום על ידי מערכת אבטחה ומחזיקים את טומי ולומיס בחדר ניתוח.
לומיס מתעמת עם ווין, שמגלה כי הצוות של סמית' גרוב עבד עם הכת כדי לחקור את כוחה של קללת ת'ורן וללמוד כיצד לשלוט בה.
סטיבן הוא למעשה תוצר של ניסוי שערכו חבריי הכת בניסיון לשכפל את הרוע של מייקל, והכת מתכננת להשתמש בדני ובקארה אימו כדי ליצור אדם נוסף שיישא את הרוע של מייקל.
ווין רוצה שלומיס יצטרף למזימתו, מכיוון שהוא היה הראשון שראה את הרוע שבתוך מייקל.
לומיס מסרב ומודח על ידי חברי הכת.
בינתיים טומי מצליח לברוח ומשחרר את קארה כשמייקל רודף אחריהם.
הם מוצאים את ווין וצוותו שעומדים לבצע הליך רפואי בדני וסטיבן.
מייקל מופיע פתאום והורג את ווין והרופאים.
טומי וקארה מצילים את הילדים ומייקל רודף אחריהם למעבדה, שם קארה מבחינה בעוברים מהניסויים הכושלים של ווין.
טומי מזריק למייקל חומרים מאלחשים ומכה אותו עד לאובדן הכרה בצינור עופרת.
טומי, קארה והילדים עוזבים את חורשת סמית' גרוב בזמן שלומיס נשאר מאחור.
בפנים המסכה של מייקל מונחת לבדה על רצפת המעבדה, ולומיס צורח ברקע ובכך נגמר הסרט.
דונלד פלזנס בתפקיד ד"ר סאם לומיס (אנ')
פול ראד בתפקיד טומי דויל (אנ')
מריאן הייגן בתפקיד קארה סטרוד
מיטשל ריאן בתפקיד ד"ר טארנס ויין
דייווין גארדנר בתפקיד דני סטרוד
קית' בוגרט בתפקיד טים סטרוד
קים דארבי בתפקיד דברה סטרוד
ברדפורד אנגליש בתפקיד ג'ון סטרוד
ליאו גטר בתפקיד בארי סימס
סוזן סוויפט בתפקיד האחות מרי
הסרט צולם בלייק סיטי בחורף 95–1994 ואף חלק מהסצנות צולמו פעמיים לאחר שצוות הסרט לא היה מרוצה מאותן סצנות.
הסרט הופץ לראשונה גם בתלת־ממד מה שהביא לכך שגם הסרטים הבאים בסדרה יצאו בפורמט תלת מימד.
הסרט יצא לאקרנים ב-29 בספטמבר 1995 וגרף 15.1 מיליון דולר כנגד תקציב של 5 מיליון דולר ואף ספג ביקורות שליליות מהמבקרים.
הסרט הוקדש לזכרו של דונלד פלזנס שנפטר לפניי שהסרט עלה לאקרנים.
הסרט יצא גם בווידאו לצפייה ביתית אשר כלל קטעים שלא נכנסו לגרסה הסופית וסיום אחר.
גרסה זו זכתה לאהדה רבה של המעריצים ובעקבות כך נמכרו באיביי ובחנויות אינטרנטיות אחרות גרסאות DVD לא רשמיות של הגרסה לצפייה ביתית מה שגרם למעריצים להפעיל לחץ על הוצאת גרסת DVD רשמית לפורמט הצפייה הביתית.
בסופו של דבר בשנת 2014 גרסה זו יצאה באופן רשמי כ-Blu-ray.
למרות הביקורות השליליות לסרט יצא סרט נוסף בסדרה בשנת 1998, גרסה מחודשת לכבוד 20 שנה מאז יציאת הסרט הראשון.
גרסה זו הוותה המשך ישיר לסרט השני והתייחסה גם לחלקים של הסרטים הקודמים.
"ליל המסכות: 20 שנה אחרי" (בעברית: Halloween H20: 20 Years Later) הוא סרט סלאשר אמריקאי, אשר בוים על ידי סטיב מינר ובו מככבים ג'יימי לי קרטיס, אדם ארקין, מישל ויליאמס וג'וש הארטנט.
זהו הסרט השביעי בסדרת סרטי ליל המסכות אשר מהווה המשך לשני הסרטים הראשונים בסדר ונעשה לציון 20 שנה מאז יצא הסרט הראשון בסדרה, הסרט מתמקד בהתאוששות של לורי מאורעי ומחליטה לזייף את מותה על מנת להסתתר ממייקל אך הוא מוצא אותה שוב.
הסרט יצא לראשונה ב-5 באוגוסט 1998 בארצות הברית וגרף 75 מיליון דולר כנגד תקציב של 17 מיליון דולר.
הביקורות על הסרט היו חיוביות ברובם אשר רבים מהמבקרים ראו את הסרט כטוב ביותר בסדרה.
בשנת 2002 יצא סרט נוסף בסדרה.
עלילת הסרט מתרחשת בשנת יציאתו, באותה תקופה לורי נחשבת כנעדרת לאחר שעברה תאונת דרכים וככל הנראה נהרגה.
בינתיים מייקל מגיע אל בית הפנסיה של ד"ר סם לומיס בלנגדון, אילינוי.
עמיתתו לשעבר של לומיס, מריון צ'יימברס, שטיפלה בד"ר לומיס עד למותו, מגיעה ומגלה כי התיק על לורי נעלם.
לאחר מכן מייקל רוצח אותה, את שכנתה המתבגרת ג'ימי ואת חבר טוני, ולאחר מכן הוא עוזב עם התיק של לורי.
בסאמר גלן, קליפורניה, לורי, לאחר שזייפה את מותה כדי להתחבא ממייקל, חיה תחת שם בדוי, ומנהלת קריירה באקדמיית הילקרסט, פנימייה פרטית.
עם זאת, לורי רחוקה מלהיות מאושרת, מכיוון שהאירועים הטרגיים משנת 1978 עדיין רודפים אותה והיא חיה בפחד שמייקל יחזור אליה.
בינתיים מייקל נראה גונב מכונית ובקמפוס האקדמיה התלמידים יוצאים לטיול, ומשאירים רק את לורי, וויל יועץ ההדרכה, המאבטח רוני ג'ונס, בנה של לורי, ג'ון, וחברתו מולי קרטוול.
איתם בנוסף גם נשארו חבריהם לכיתה צ'רלי דברו וחברתו שרה וויינתרופ (ג'ודי לין אוקיף), שעורכים מסיבת ליל כל הקדושים במרתף בית הספר.
מאוחר יותר באותו לילה, לורי חושפת בפני וויל את זהותה האמיתית, כשמייקל מגיע עם משאית ישנה גנובה להילקרסט והורג את צ'רלי ושרה ולאחר מכן הוא מתחיל במרדף אחר ג'ון ומולי דרך שטח בית הספר.
וויל ולורי מצילים את ג'ון ומולי ממייקל, והוא ולורי נפגשים פנים מול פנים בפעם הראשונה מזה עשרים שנה.
וויל יורה בטעות ברוני, שסייר במסדרון, מכיוון שחשב שהוא מייקל, ומייקל הורג את וויל בזמן שוויל ולורי בוחנים את גופתו של רוני.
לורי מצליחה להביא את ג'ון ומולי למקום מבטחים, לפני שהיא מתכנתת להתמודד עם מייקל.
לאחר מכן לורי מתעממת עם מייקל, היא דוקרת את מייקל פעמים רבות ודוחפת אותו מעל המרפסת.
היא מתכוננת לדקור אותו שוב, אך רוני, ששרד את הירי, משכנע אותה לעצור.
המשטרה מגיעה למקום והם מכניסים את מייקל לתוך טנדר של חוקר מקרי המוות, אך לורי גונבת את הטנדר כדי להרוג את מייקל לתמיד.
מייקל מתעורר ותוקף את לורי, שבולמת בפתאומיות, וגורמת למייקל לעוף על השמשה הקדמית.
לאחר מכן היא ממשיכה לנסוע במורד גבעה תלולה.
בגבעה לורי מפילה את האוטו מהגבעה והאוטו מתרסק בתוך עץ.
מייקל נלכד מייקל בין העץ לטנדר ולורי מנצלת את ההזדמנות בשביל לערוף את ראשו בגרזן.
הסרט גרף 75 מיליון דולר (כנגד תקציב של 17 מיליון דולר) ובכך הפך לסרט שגרך הכי הרבה כסף בסדרת סרטי ליל המסכות עד לאותה עת.
בארצות הברית הוא גרף כ-55 מיליון דולר כאשר כבר בסוף השבוע הראשון ליציאתו גרף 16 מיליון דולר ו-24.7 מיליון דולר סך הכל בשבוע מלא.
בגרמניה הסרט זכה גם להצלחה גדולה במיוחד כאשר גרף כ-3.5 מיליון דולר.
סך הכל הסרט גרף 20 מיליון דולר בכל העולם.
ליל המכשפות היא סדרת טלוויזיה בריטית המבוססת על הטרילוגיה "כל הנשמות" מאת דבורה הרקנס, ושמה הוא כשם הספר הראשון בטרילוגיה.
את הסדרה הפיקו Bad Wolf ו-Sky Productions, ומככבים בה טרסה פאלמר, מת'יו גוד, אדוארד בלומל, לואיז ברילי, מאלין בוסקה, איישה הארט, אוון טיל, אלכס קינגסטון, ואלרי פטיפורד.
העונה הראשונה של הסדרה, הכוללת שמונה פרקים, שודרה בבריטניה בערוץ Sky One ב-14 בספטמבר 2018. בנובמבר 2018 חודשה הסדרה על ידי Sky One לשתי עונות נוספות.
העונה השנייה, בת 10 פרקים, עלתה לשידור בבריטניה ב-8 בינואר 2021 ובארצות הברית ב-9 בינואר של אותה השנה.
העונה השלישית והאחרונה עלתה לשידור ב-7 בינואר 2022.
דיאנה בישופ היא היסטוריונית ומכשפה שאינה מעוניינת להשתמש בכוחותיה.
היא מגלה כתב יד מכושף בספרייה הבודליינית באוניברסיטת אוקספורד.
תגלית זו דוחפת אותה לתוך עולם הכשפים במטרה לפענח את הסודות השמורים בו לגבי יצורים מכושפים.
מתיו קלרמון שהוא גנטיקאי וערפד מציע לה עזרה.
על אף חוסר האמון רב השנים בין המכשפות לבין הערפדים, הם מצליחים ליצור ברית ויוצאים להגן על הספר ולפתור את התעלומות החבויות בו, תוך כדי התמודדות באיומים של עולם היצורים.
טרסה פאלמר – דיאנה בישופ, מכשפה והיסטוריונית מאוניברסיטת ייל שלומדת אלכימיה באוניברסיטת אוקספורד
מת'יו גוד – מת'יו קלרמון, ערפד ופרופסור לביוכימיה
אדוארד בלומל – מרקוס ויטמור, אחד מילדיו של מת'יו קלרמון
לואיז ברילי – ג'יליאן צ'מברלין
מאלין בוסקה – סאטו ז'רבינן
איישה הארט – מרים שפרד
אוון טיל – פיטר נוקס
אלכס קינגסטון – שרה בישופ, דודתה של דיאנה
ואלרי פטיפורד – אמילי מאת'ר, בת הזוג של שרה
טרוור איב – ג'רבר ד'אורילק
לינדזי דאנקן – איבזו דה קלרמון
טניה מודי – אגאתה וילסון
דניאל עזרא – נתנאל וילסון
פרדי ת'ורפ – מת'יו בני
גרג מקיו – המיש אוסבורן
אייסלינג לופטוס – סופי נורמן
אלריקה ג'ונסון – ג'ולייט דורנד
גרג צ'ילין – דומניקו מיקלה
טריסטן גראבל – בולדווין מונטקלר
ב-2011 רכשה חברת האחים וורנר את זכויות ההפקה של "A Discovery of Witches".
הסרט היה בשלבים ראשונים של הפקה, ופורסמו פרטים מעטים כגון חתימה על חוזה עם המחזאי דייוויד אובורן, ועם המפיקים דניס די נובי ואליסון גרינספן.
הערוץ הבריטי Sky One רכש את הזכויות לעיבוד הספרים לטלוויזיה.
טרסה פאלמר לוהקה לתפקיד דיאנה בישופ, ומת'יו גוד לוהק לתפקיד מת'יו קלרמון.
הצילומים נערכו במשך שישה חודשים והסתיימו ב-16 בפברואר 2018. רוב הצילומים נערכו בוויילס באולפני Bad Wolf.
שידור הבכורה של הסדרה בבריטניה היה ב-14 בספטמבר 2018 בערוץ Sky One.
השידור בסטרימינג ב-NOW TV נעשה יום אחר השידור בטלוויזיה.
ההפצה הבינלאומית נוהלה בידי Sky Vision.
העונה השלישית והאחרונה הפכה זמינה לצפייה ישירה בשלמותה ב-7 בינואר 2022, ולאחר מכן שודרה מדי שבוע בערוץ Sky Max הבריטי.
הסדרה זכתה לסקירות חיוביות מהמבקרים ששיבחו את העיבוד, את ההפקה ואת הופעתם של השחקנים.
באתר Rotten Tomatoes קיבלה הסדרה דירוג של 100% המבוסס על 5 סקירות.
באוקטובר 2018 הייתה הסדרה מועמדת לפרס הטלוויזיה הלאומית בקטגוריית הדרמה החדשה הטובה ביותר.
"ליל המסכות" הוא סרט אימה אמריקאי עצמאי משנת 1978, אשר בוים ונכתב על ידי ג'ון קרפנטר ודברה היל.
קרפנטר אף הלחין ויצר את המוזיקה עבור הסרט.
בסרט מככבים ג'יימי לי קרטיס, דונלד פלזנס, צ'ארלס סייפרס וניק קאסל כמייקל מאיירס.
הסרט זכה להצלחה גדולה, ונחשב עד היום לאחד מסרטי הפולחן הגדולים בכל הזמנים.
הסרט מתרחש ב-1978, ומספר כי בגיל 6 בלבד, רצח מייקל מאיירס את אחותו הגדולה והחבר שלה בערב ליל כל הקדושים, כשהוא לבוש בבגדי ליצן ואוחז סכין גדולה בידו.
הסרט אומנם לא היה הסרט הראשון מסוגו (סרט סלאשר), אך הצורה שבה נעשה והמוטיבים החוזרים בו הוצגו כמעט בכל סרט סלאשר מאז, ובעיני רבים הסרט הזה הוא "שעיצב" את הז'אנר להיות כמו שהוא היום, ולכן הסרט נכנס ב-2006 לספריית הקונגרס תחת הנימוק "חשוב מבחינה תרבותית, היסטורית ואסתטית".
הסרט הופק על ידי מוסטפא אקאד בתקציב נמוך מאוד של כ-325,000 דולר, אך הצליח להרוויח קרוב ל-70 מיליון דולר ברחבי העולם.
הצלחתו האדירה של הסרט הובילה ליצירת זיכיון מדיה המורכב מסדרת סרטים בת 11 סרטי קולנוע נוספים יצאו לאורך שנות ה-80 וה-90. רימייק בעל אותו השם בבימויו של רוב זומבי יצא ב-2007 כולל סרט המשך מ-2009. סרט חדש מ-2018 יצא לאקרנים כהמשך ישיר לסרט המקורי מ-1978 ללא שום קשר להמשכים שנוצרו.
ב־31 באוקטובר 1963 בליל כל הקדושים בעיירה הקטנה הבדיונית הדונפילד, אילינוי, מייקל מאיירס בן השש דוקר למוות את אחותו הגדולה ג'ודית עם סכין מטבח בביתם כשהיא עירומה, והוא נכלא בבית הסניטריום של סמית' גרוב.
15 שנה לאחר מכן, ב-30 באוקטובר 1978, הפסיכיאטר של מייקל, ד"ר סמואל לומיס ועמיתו, מריון צ'יימברס, מגיעים לסניטריום כדי ללוות את מייקל לבית המשפט.
מייקל נמלט על ידי גניבת מכוניתם וחוזר להדונפילד, הורג מכונאי עבור סרבליו, וכן גונב מסכה לבנה דמוית פנים עם שיער חום, חבל וסכינים מחנות חומרי בניין מקומית.
למחרת בליל כל הקדושים; תלמידת התיכון לורי סטרודה מפילה מפתח בבית מאיירס הרעוע שעדיין לא תפוס שאביה מנסה למכור.
מייקל עוקב אחריה לאורך כל היום והיא שמה לב, אבל חברותיה אנני בראקט ולינדה ואן דר קלוק מבטלות את חששותיה.
לומיס מגיע להדונפילד בחיפוש אחר מייקל, ומוצא את מצבתה של ג'ודית חסרה בבית העלמין המקומי.
הוא נפגש עם אביה של אנני, השריף ליי ברקט, ושניהם חוקרים את ביתו של מייקל, שם מספר לומיס לשריף ברקט על הסכנה שמייקל מהווה.
השריף בראקט ספק בסכנתו של מייקל והולך לסייר ברחובות, ואילו לומיס ממתין בבית ומצפה שמייקל יחזור.
מאוחר יותר באותו לילה, לורי מטפלת בילדים טומי ודויל, ואילו אנני מטפלת בילדותיה אצל לינדזי וואלאס מעבר לרחוב, מבלי לדעת שמייקל עקב אחריהם.
מייקל גם הורג את הכלב של וואלאס.
כאשר החבר של אנני, פול, קורא לה לבוא לאסוף אותו, היא לוקחת את לינדזי לבית דויל כדי לבלות את הלילה עם לורי וטומי.
לפני שאנני יכולה לעזוב, מייקל, שהסתתר במושב האחורי של מכוניתה, חונק אותה וחותך את גרונה.
זמן קצר לאחר מכן, לינדה והחבר שלה, בוב סימס, מגיעים לבית וואלאס.
לאחר קיום יחסי מין, בוב יורד למטה לקחת בירה עבור לינדה ומייקל דוקר אותו למוות כאשר הוא נתקל בו.
לאחר מכן מייקל מתחזה לבוב בתלבושת רפאים ומתעמת עם לינדה, שמגרה אותו ללא שום השפעה.
לינדה מתרגזת, מתקשרת ללורי, אך מייקל חונק אותה למוות באמצעות כבל הטלפון בדיוק כשלורי מרימה.
בינתיים לומיס מגלה את המכונית הגנובה ומתחיל לחפש ברחובות.
כשהיא חושדת; לורי ניגשת לבית וואלאס, ומוצאת את גופותיהם של אנני, בוב ולינדה, כמו גם את מצבתה של ג'ודית, בחדר השינה בקומה העליונה.
לורי מתכופפת במסדרון, שם מייקל מופיע פתאום ותוקף אותה וגורם לה ליפול לאחור על גרם המדרגות.
לורי נמלטת בקושי ונמלטת חזרה לבית דויל, שם היא גורמת לטומי להתעורר ולהכניס אותה.
מייקל נכנס ותוקף אותה שוב, אך היא שומרת עליו במפרץ על ידי דקירתו עם מחט סריגה, מתלה למעיל, והסכין שלו, אותו היא דופקת בגופו באופן זמני בכל פעם, ואז שולחת את טומי ולינדסי ללכת לבית השכן בהמשך הרחוב ולבקש מהם להתקשר למשטרה.
לומיס רואה את טומי ואת לינדזי בורחים מהבית והולך לחקור, ומגלה את מייקל ולורי נלחמים בקומה העליונה; במהלך הקרב, לורי מורידה את המסכה של מייקל, גורמת לו להסס ולשים אותה שוב.
לומיס יורה שש פעמים במייקל ומפיל אותו מהמרפסת.
בהסכמה עם לורי שמייקל הוא "הבוגימן", לומיס הולך למרפסת ומביט מטה לראות שמייקל נעלם.
לא מופתע, הוא בוהה אל תוך הלילה כשלורי מתחילה להתייפח.
נשימתו של מייקל נשמעת במהלך מונטאז' של מיקומים בהם היה לאחרונה, מה שמעיד שהוא יכול להיות בכל מקום ובזה הסרט מסתיים.
שם השחקן/יתשם הדמותהערותג'יימי לי קרטיסלורי סטרודהופעתה הראשונה בקולנועדונלד פלזנסד"ר סם לומיסצ'ארס סייפרסשריף בראקטננסי קייסאנני בראקטפי.
ג'יי סולסלינדה ואן דר קלוקניק קאסלמייקל מאיירסעוטה מסכהבריאן אנדרוסטומי דוילקייל ריצ'רדסלינדזי וואלאס
פסקול הסרט שובח על ידי הקהל והמבקרים, וקטע הנגינה שמופיע בתחילת הסרט ובפעמים מסוימות במהלכו, הנקרא "Halloween Theme", נחשב בעיני רבים למנגינה הטובה ביותר שהוצגה בסרט אימה עד כה.
הפסקול מכיל 11 שירים שכמה מהם גרסאות שונות של שירים אחרים בפסקול.
הסרט זכה לביקורות חיוביות מאוד מהמבקרים וקיבל ציון של 96% באתר ריכוז הביקורות Rotten Tomatoes, מתוך 65 ביקורות.
הסרט אוזכר פעמים רבות בסדרות ובסרטים לאורך השנים, בעיקר בסרט "צעקה".
ליל המסכות II הוא סרט סלאשר אמריקאי משנת 1981, שבוים על ידי ריק רוזנטל (סרט הביכורים של רוזנטל כבמאי), נכתב והופק על ידי ג'ון קרפנטר ודברה היל.
בסרט מככבים ג'יימי לי קרטיס בתפקיד לורי סטרוד ודונלד פלזנס בתפקיד ד"ר סאם לומיס.
זהו הסרט השני בסדרת סרטי "ליל המסכות" ומהווה המשך רציף לסרט הראשון בסדרה משנת 1978. העלילה מתרחשת מיד לאחר הסרט הראשון, כשמייקל מאיירס עוקב אחר לורי סטרוד לבית החולים המקומי, בעוד הפסיכיאטר שלו ד"ר לומיס ממשיך במרדף אחריו.
את הסרט כתבו ביחד ריק רוזנטל וג'ון קרפנטר, אך קרפנטר נמנע מלביים אותו ונתן לרונזטל את התפקיד במקומו.
הסרט מכיל אלמנטים שהופיעו גם בסרט הראשון, כמו זוויות צילום מהעיניים של השחקנים (כאילו הצופה מתבונן בתמונה כמו השחקן) ובנוסף, גם הסוף של הסרט הזה דומה לסוף של הסרט הקודם ונועד לסיים את סיפורם של מייקל ולורי.
עם זאת, סרט זה מציג את הטוויסט העלילתי בניגוד לסרט הקודם ובו מתגלה כי לורי ומייקל הם אחים, נרטיב שישמש כבסיס גם לסרטים הבאים.
בשנת 2018 יצא סרט נוסף בשם "האלווין" שמהווה המשך לסרט הראשון בסדרה ולו יצא גם סרט המשך בשם "האלווין 2: הנקמה".
בנוסף, התסריטאי רוב זומבי תכנן סרט המשך, אך הרעיון לא יצא לפועל.
הסרט צולם באביב של אותה השנה בלוס אנג'לס בתקציב של 2.5 מיליון דולר.
הסרט הופץ על ידי אולפני יוניברסל ושודר בבכורה ב-30 באוקטובר 1981. הסרט גרף 25.5 מיליון דולר.
פחות מהסרט הקודם ואף ספג ביקורות מעורבות.
מצד אחד, המבקרים שיבחו את המשחק של השחקנים והאווירה בסרט, אך מצד שני מתחו ביקורת על האלימות הקיצונית והסדיזם שלא הופיעו בצורה כזו בסרט הקודם.
במקור, סרט זה היה אמור להיות הסרט האחרון בסדרת הסרטים של ליל המסכות אך לאחריו יצאו סרטים נוספים בסדרה.
על מנת לקדם את הסרט, יוניברסל הדפיסה פוסטר שהציג גולגולת שהונחה על גבי דלעת.
דימויים אלה מתוארים על ידי היסטוריון הקולנוע והסוציולוג רוברט א.
קפסיס כ"מוטיב אימה שאי אפשר לטעות בו".
בנוסף, על כל השלטים היה רשום את המשפט "More Of The Night HE Came Home" (בעברית: עוד מהלילה שהוא שב הביתה) על מנת ליצור את אותו אפקט אימה שיצר הפוסטר.
ליל המסכות 3: עונת המכשפה הוא הסרט השלישי בסדרת סרטי האימה ליל המסכות, אשר יצא בשנת 1982 ונכתב ובוים על ידי טומי לי וואלס, ג'ון קרפנטר ודברה היל אשר יצרו גם את הסרטים הקודמים בסדרה.
בניגוד לסרטים הקודמים בסדרה סרט זה לא כולל את דמותו של מייקל מאיירס זאת לאחר שההצלחה המסחרית והביקורות כלפי הסרט הקודם היו פושרות.
אך דמותו של מייקל חזרה בסרט הרביעי בסדרה.
בניגוד לסרטים הקודמים בסדרה סרט זה שונה בעלילתו ומתייחס לסרטים הקודמים בסדרה כאל סרטים בדיוניים אף על פי שהסרט מכונה בשם "ליל המסכות 3".
בניגוד לסרטים הקודמים הסרט מתרחק מז'אנר הסלאשר אשר אפיין את הסרטים הקודמים ומתאפיין יותר בז'אנר העל טבעי והמתח.
יוצרי הסדרה אמרו כי מה שמשותף לסדרת הסרטים הוא נושא ליל כל הקדושים וזה המוטיב אשר יוצר מתווה לסרטים בסדרה כאשר כל סרט מכיל תפאורה, דמויות וסיפור בהתאם.
בעקבות הביקורות על הסרט הקודם רמת האלימות והסצנות הגרפיות בסרט זה מותנה אך עדיין הסרט כלל את נושא האלימות והמוות.
גם הקו המנחה של סרט זה הוא אלימות כנגד צעירים.
הסרט גרף 14.4 מיליון דולר בארצות הברית והיה לסרט שהצליח הכי פחות מסחרית מכל סרטי ליל כל הקדושים שיצאו באותה תקופה ובנוסף גם ספג ביקורות שליליות.
אך למרות הביקורות השליליות הסרט עם השנים הפך לקלאסיקה וקיבל עדת מעריצים גדולה.
במרכז העלילה - מסכות על-טבעיות שנועדו להרוג את כל החובשים אותן בו זמנית בליל כל הקדושים.
רופא אלכוהוליסט ובת של אחד הקורבנות יוצאים לחקור את המקור במפעל.
עם יציאתו הסרט שודר ב-1,297 בתי קולנוע שונים בארצות הברית והרוויח 6,333,259 דולר שבוע לאחר צאתו.
בסך הכל הסרט גרף רווח של 14.4 מיליון דולר אך היה לסרט שהכי פחות הצליח מבין כל סרטי ליל כל הקדושים שיצאו באותה תקופה.
טום אטקינס בתפקיד ד"ר דניאל שאליס
סטייסי נלקין בתפקיד אלי גרימברידג '
דן או'הרליהי בתפקיד קונאל קוקרן
מיצר ראלף בתפקיד באדי קופר
ג'יידן ברבור בתפקיד בטי קופר
בראד שקטר בתפקיד באדי קופר, ג'וניור.
גארן סטפנס בתפקיד מארג' גוטמן
אל ברי בתפקיד הארי גרימברידג'
אסקס סמית' בתפקיד וולטר ג'ונס
ננסי קייס בתפקיד לינדה שאליס
מיידיי נורמן בתפקיד האחות אגנס
ג'ושוע ג'ון מילר בתפקיד ווילי שאליס
מישל ווקר בתפקיד בלה שאליס
ניק קאסל בתפקיד מייקל מאיירס (קטעים שהוצגו מהסרטים הקודמים, לא קיבל קרדיט עליהם)
ג'יימי לי קרטיס כקולה של הכרוז העוצר / קולו של נציג שירותי הטלפון / לורי סטרודה (בנוסף גם הופיעה בקטעים שהוצגו מהסרטים הקודמים אך לא קיבלה קרדיט)
"ליל המסכות" הוא סרט סלאשר אמריקאי משנת 2007, אשר נכתב, בוים, והופק על ידי רוב זומבי.
הסרט הוא חידוש לסרט בעל אותו השם אשר יצא ב-1978 ובכך למעשה הפך לסרט התשיעי בסדרת סרטי ליל המסכות.
בסרט מככבים טיילר מאנה בתפקיד מייקל מאיירס, מלקולם מקדואל בתפקיד ד"ר סאם לומיס, סקאוט טיילור קומפטון בתפקיד לורי סטרוד ודאג פארך בתפקיד מייקל מאיירס שהיה צעיר.
הסרט מבוסס על הבסיס של הסרט הראשון בסדרה ובו מייקל מאיירס עוקב אחריי לורי וחבריה בליל כל הקדושים.
בסרט זה בניגוד לסרט המקורי העלילה נכנסת עמוק יותר בדמותו של מייקל מאיירס ומנסה להבין את המניעים שהיו לו לבצע את מעשיו.
בנוסף הרבה מקווי העלילה בסרט הם קווי עלילה שונים מאשר הסרט הקודם ובכך הסרט היה גם כחידוש לסרט המקורי אך גם כסרט מקורי.
למרות הביקורות המעורבות הסרט זכה להצלחה כאשר גרף 80.3 מיליון דולר כנגד תקציב של 15 מיליון דולר.
לאור הצלחת הסרט לסרט יצא סרט המשך בשנת 2009.
ביום הראשון להקרנתו הסרט גרף קרוב ל-10.9 מיליון דולר בצפון אמריקה ובכך הצליח לעקוף את ההכנסות של רוב הסרטים בסדרה ביום הפתיחה שלהם בצפון אמריקה ובנוסף הוא גם מוקם במקום הראשון ברשימת הסרטים הנצפים ביותר בסוף השבוע של אותו שבוע בו יצא בצפון אמריקה.
אך ביום שישי שבשבוע שאחריי יציאת הסרט הכנסות הסרט צנחו ל-3 מיליון דולר בצפון אמריקה (צניחה של 71.6%) ובסוף השבוע השני ליציאתו הסרט גרף כ-9.5 מיליון דולר בצפון אמריקה (צניחה של 63.9% בהכנסות), אך עדיין הוא מוקם במקום השני ברשימת הסרטים הנצפים ביותר לאותו שבוע בצפון אמריקה.
בשבוע השלישי ליציאתו הסרט גרף 4.8 מיליון דולר ובכך ירד למקום השישי ברשימת הסרטים המכניסים ביותר של אותו שבוע בצפון אמריקה.
בשבוע הרביעי ליציאתו הסרט נפל למקום ה-12 ברשימת הסרטים המצליחים ביותר לאותו שבוע עם הכנסות של 2.1 מיליון דולר בצפון אמריקה.
בסוף השנה הסרט דורג במקום השמיני המרוויח ביותר לאותה שנה ברשימת הסרטים שגילם מוגבל לגיל 17 ומעלה והיה לסרט ה-44 המרוויח ביותר לאותה שנה ברשימה הכללית בצפון אמריקה.
בסוף השנה הכנסותיו הגיעו ל-58 מיליון דולר בצפון אמריקה ובכך הפך לסרט הסלאשר השני שהחידוש שלו גרף הכי הרבה הכנסות שהוא עוקף ברשימה סרטים כמו "כשזר מתקשר", ליל הבכורה ועוד (אם כי הוא ירד למקום השלישי על ידי החידוש לסרט סיוט ברחוב אלן שנה לאחר מכן).
היום הוא ממוקם במקום ה-12 ברשימת החידושים לסרטי אימה שהיו הכי רווחיים בצפון אמריקה.
מחוץ לצפון אמריקה הסרט גם זכה להצלחה כאשר גר בשבוע הפתיחה שלו 1.3 מיליון דולר ובכך הפך לסרט המרוויח ביותר באותו שבוע בשבוע הפתיחה שלו.
עד ה-1 בנובמבר הסרט גרף 7 מיליון דולר מחוץ לצפון אמריקה.
בסופו של דבר הסרט הצליח לגרוף קרוב ל-22 מיליון דולר מחוץ לצפון אמריקה ובכך הכנסותיו הגיעו ל-80.2 מיליון דולר בכל העולם.
הסרט היה מועמד לפרסים רבים עבור הסרט והמשחק הטובים ביותר.
למשל הועמד על ידי פסטיבל הסרטים סיטג'ס ל"סרט הטוב ביותר", ולאותה קטגוריה גם בפרסי האימה הקלאסיים של רונדו האטון, שם גם זכה בפרס זה.
שרי מון זומבי הייתה מועמדת לפרס שחקנית המשנה ביותר הטובה בטקס פרסי פייט מטר.
המנהג נפוץ בעיקר באוהיו, איווה, מסצ'וסטס, ניו המפשייר ומערב מדינת ניו יורק.
באזור באפלו שבמערב מדינת ניו יורק, ליל הקבצנים נחגג ב-30 באוקטובר והוא גרסה מצומצמת של ליל כל הקדושים המסורתי.
בקולומבוס שבאוהיו, בדו"ח של המשטרה מ-1954 נטען כי חגיגות ליל כל הקדושים נעשו רועשות מדי והעיר הפסיקה בשל כך את מנהג התעלול או ממתק וכתוצאה מכך, כל הערים באזור החלו לחגוג יום קודם לכן את ליל כל הקדושים.
במהלך שנות החמישים של המאה העשרים הוחלט כי בוושינגטון די.
סי ופרבריה יצוין ליל הקבצנים ב-30 באוקטובר.
בליל כל הקדושים (אשר נערך כשגרה ב-31 באוקטובר) הוחלט שבבתי ספר יערכו מסיבות תחפושות לתלמידים.
"ליל המסכות 2" הוא סרט סלאשר אמריקאי משנת 2009, אשר נכתב, בוים והופק על ידי רוב זומבי.
הסרט הוא המשך לרימייק לסרט ליל המסכות אשר שימש כרימייק לסדרת סרטי ליל המסכות והוא הסרט העשירי בסדרת סרטי ליל המסכות.
הסרט עוקב אחריי מייקל אשר ממשיך בחיפושים אחר לורי בעוד לורי נאלצת להתמודד עם אירועי הסרט הקודם.
בינתיים ד"ר לומיס כותב ספר על פרשת מייקל מאיירס.
בסרט משתתפים השחקנים מהסרט הקודם.
בסרט הזה זומבי החליט להתמקד בקשר בין לורי ומייקל ובבעיות הפסיכולוגיות שהם חווים ורצה לספק הצצה לנפש של כל דמות.
בנוסף זומבי רצה שהסרט יהיה אלים יותר וריאליסטי יותר מקודמו.
הסרט צולם בג'ורג'יה על מנת להעניק מראה ויזואלי אימתני יותר לסרט.
המוזיקה ששומשה עבור הסרט הייתה המוזיקה המקורית אותה יצר ג'ון קרפנטר אך זומבי התקשה לשלב הפעם את המוזיקה בסרט בניגוד לסרט הקודם והוא השתמש רק בשיר הנושא של הסרט אותו גם שילב רק בשלבי סיום הכנת הסרט.
הסרט יצא לאקרנים ב-28 באוגוסט 2009 וגרף ביקורות שליליות לאחר שחרורו.
בסוף אוקטובר הסרט יצא מחדש לרגל ליל כל הקדושים.
הסרט גרף כ-7 מיליון דולר ביום הפתיחה, סכום נמוך יותר מהפתיחה של הסרט הקודם.
סך הכל הסרט גרף 39.4 מיליון דולר מתוכם, 33.4 בצפון אמריקה.
במקור היה אמור לצאת סרט המשך בשנת 2012 אך יציאתו בוטלה וזומבי אמר שלא ייצאו סרטים נוספים בסדרה.
למרות זאת בשנת 2018 יצא הסרט האלווין אשר הפך לסרט ה-11 בסדרה והיווה המשך ישיר לסרט הראשון שיצא בסדרה בשנת 1978.
הסרט גרף כ-7.6 מיליון דולר ביום הפתיחה, בניגוד לסרט הקודם שגרף כ-18.4 מיליון דולר ביום הפתיחה.
לאחר השבוע הראשון ליציאת הסרט הסרט גרף 16.3 מיליון דולר ובכך הצליח לעקוף את הכנסות השבוע הראשון של שלושה מסרטי הסדרה והיה גם לסרט השלישי הכי מרוויח באותו שבוע.
אם כי הכנסות הסרט צנחו ב-64.9% בסוף השבוע השני שלו ובכך ירד למקום השישי ברשימת הסרטים המכניסים ביותר לאותו שבוע.
בסוף השבוע השלישי שלו הוא גרף 2.1 מיליון דולר ובכך ירד למקום ה-14 ברשימת הסרטים המכניסים ביותר לאותו שבוע.
כחודשיים לאחר יציאתו הסרט יצא מחדש לכבוד ליל כל הקדושים אך גרף רק 475 אלף דולר בעקבות היציאה המחודשת.
בסך הכל הסרט גרף קרוב ל-33.4 מיליון דולר בצפון אמריקה וכ-6 מיליון דולר נוספים בשאר העולם.
בדירוג כל סרטי הסדרה סרט זה דורג באותה עת במקום הרביעי בסכום ההכנסות ברוטו שלו.
מלקולם מקדואל בתפקיד סמואל לומיס
טיילר מאנה בתפקיד מייקל מאיירס
צ'ייס רייט וונק בתפקיד מייקל מאיירס הצעיר
סקוט טיילור-קומפטון בתפקיד לורי סטרוד / אנג'ל מאיירס
שרי מון זומבי בתפקיד דבורה מאיירס
בראד דוריף בתפקיד השריף לי בראקט
דניאל האריס בתפקיד אנני בראקט
ילדה לא מוכרת בתפקיד אנני בראקט הצעירה
ברי גרנט בתפקיד מיה רוקוול, חברתה החדשה של לורי
האוורד הסמן בתפקיד דוד מיט
אנג'לה טרימבור בתפקיד הארלי דייוויד, חברתה החדשה של לורי
מרי בירדסונג בתפקיד ננסי מקדונלד
דניאל ריבוק בתפקיד ביג לו
ג'ף דניאל פיליפס בתפקיד האוורד בוגס וסימור ארונות קבורה
סילביה ג'פריס בתפקיד מיסטי שחר
ריצ'רד בלם בתפקיד גארי סקוט
מרגוט קידר בתפקיד ברברה קולייר
ריצ'רד ריהל בתפקיד באדי שומר הלילה
מארק כריסטופר לורנס כסגן פרד קינג
אוקטביה ספנסר בתפקיד האחות דניאלס
סילאס וויר מיטשל בתפקיד צ'ט, מביא המוות
כריס הרדוויק בתפקיד דייוויד ניומן
בטסי רו בתפקיד ג'זלי בני
וירד אל ינקוביק בתפקיד עצמו
ליל כל הקדושים או האלווין הוא חג עממי בעל שורשים פגאניים הנחגג בליל 31 באוקטובר, ערב יום כל הקדושים בנצרות המערבית.
החג נהוג בעיקר באיים הבריטיים ובצפון אמריקה, אולם הפך נפוץ בארצות רבות בעולם בזכות תרבות הפופ האמריקאית.
יש הסוברים שמקור החג אלילי, וראשיתו ביום הקציר הקלטי , ועם המאות הוא נוכס ושונה על ידי הנצרות.
מנגד, יש חוקרים הגורסים שהתפתח מתחילתו כחג נוצרי.
פעילויות ליל כל הקדושים כוללות משחקי תעלול או ממתק, מסיבות תחפושות, נשיאת עששיות דלועים (ג'ק-או-לנטרן), הדלקת מדורות, תפיסת תפוחים בגיגית מים, משחקי חיזוי ומתיחות וסיפור מעשיות מפחידות.
הקישור בין החג לרוחות המתים הביא לכך שביום זה משודרים, בייחוד בארצות הברית, סדרות וסרטי אימה.
נוצרים מקיימים את ההיבטים הדתיים במסורת ליל כל הקדושים, כמו תפילה בכנסייה והדלקת נרות על קברים, בעוד שהיבטיה הפופולריים נחווים כחגיגה חילונית עבור כל היתר.
במסורת הנצרות המערבית זהו אחד המועדים בהם נמנעו מבשר, ועל כן מאכלי החג המסורתיים הם צמחוניים: תפוחים מסוכרים, תפוחי קרמל, לביבות, ועוגות נשמה.
כבר במאות הראשונות לספירת הנוצרים צוין על ידי הכנסיות הנוצריות השונות "חג הקדושים", שהוקדש לזכר כל הקדושים ומי שמצאו את מותם בשל אמונתם בנצרות.
האפיפיור חנך בתאריך 1 בנובמבר את הפנתאון ברומא, שהיה קודם היכל פגאני, והקדישו כ"כנסיית מרים הקדושה של הקדושים המעונים".
מקורו האירי של החג נשען, ככל הנראה, על חגיגות השנה החדשה בימי הקלטים - סאווין, שהאמינו כי בלילה זה עולם הרוחות קרוב ביותר לעולם החיים, ולכן ניתן לראות בו את רוחות המתים.
מכשפות ובעלי כוחות על טבעיים אחרים עדיין נזכרים בכל רחבי אירלנד בשעה שילדים בתחפושות מפחידות שונות סובבים בחוצות ונושאים בידיהם עששיות אופייניות לחג - דלועים מנוקבים שפרצוף מפחיד גולף בצדם האחד ונר דולק מאיר בתוכם.
כפי הנראה, גם מקור המנהג להתחפש בליל כל הקדושים נובע מהחג הקלטי.
מחשש שהרוחות ייכנסו באדם, הקלטים התחפשו לרוחות ושדים על מנת לבלבלם.
מסיבות ליל כל הקדושים (בעיקר לילדים) כוללות משחקים, כגון תפיסת תפוחים מתוך גיגית מים או כשהם תלויים על חוט.
מטרת המשחק היא לתפוס תפוח בשיניים בלבד בלי שימוש בידיים.
ילדים וצעירים מתחפשים, מכסים את פניהם בבגד עליון (בדרך כלל ב-chador), ומשתמשים בכף כדי להכות בצלחת או קערה או סיר קטן העשויים על פי רוב ממתכת, תוך שהם הולכים מדלת לדלת ומבקשים ממתקים, אגוזים או פירות מהשכנים.
ההתחלה: הטקס מתחיל בערב, כאשר צעירים מתחפשים בכיסוי מלא לגוף, לובשים כיסוי ראש ומכסים את פניהם.
הפעולה: הם נושאים כלי קטן ומכים בו עם כף שנקרא בפרסית qashoq/ghashogh, תוך שהם הולכים בשכונה ודופקים על דלתות בתים.
התוצאה: בעלי הבתים ממלאים את הקערה בממתקים, אגוזים, פירות או מתנות אחרות, ונותנים אותם לילדים.
המטרה: המנהג נועד לשמח את הילדים, להתכונן לחגיגות ראש השנה האיראני (Nowruz), להרחיק רוחות רעות ואנרגיות שליליות ולהביא מזל טוב.
האיראנים הקדמונים האמינו כי רוחות אבותיהם באים לבקרם בתפר שבין סוף השנה לתחילתה ולכן חשוב היה להם לברכם ולבקש ברכתם ולהתחיל את השנה באופן חיובי.
במסגרת הטקס הזה יש גם מנהג "שאל אנדאזי" שבו נהוגה קשירת צעיפים צבעוניים והעברתם מקומה לקומה ובהם שמים הפתעות וגם קפיצה מעל מדורות קטנות.
המשטר האיראני של אנשי הדת אינו רואה חגים טרום אסלאמיים אלה בעין יפה ואף אוסר על כך, אולם לא הכיבוש הערבי האסלאמי במאה השביעית ואף לא המהפכה האסלאמית ב-1979 הצליחו לעקור משורש חגים עתיקים אלה.
ברור שבמרוצת הזמן הסממנים החיצוניים כגון קישוטים ותחפושות השתנו או נעלמו אך הבסיס נותר בעינו.
מלבד קווי הדמיון הרבים יש הבדל מהותי שהוא התאריך שבו נחוג החג - עונת הסתיו לעומת עונת האביב באיראן.
כמו חג המולד שהושפע מפולחן המיתראיזם שנדד מאיראן לרומא וליוון, כך גם האלווין הקלטי קיבל הכשר נוצרי במרוצת הזמן והפך לחג המזוהה עם הנצרות והקדושים הנוצריים.
לאורך השנים התפתחו מסורות, סמלים וחפצים הקשורים ליל כל הקדושים.
בין הקישוטים הידועים ביותר הם ג'ק-או-לנטרן: עששית העשויה מדלעת, רוטבגה או לפת שרוקנו מתוכנם, כאשר פרצוף מפחיד נחתך בצידן האחד ונר דולק מאיר בתוכם.
נהוג להניח את הג'ק-או-לנטרן על חלונות או דלתות הבתים.
מנהג זה נפוץ במיוחד בחג ליל כל הקדושים באמריקה הצפונית.
הדימויים המודרניים של ליל כל הקדושים מגיעים ממקורות רבים, ביניהם אסכטולוגיה נוצרית, מנהגים לאומיים, יצירות ספרויות גותיות (כמו הרומנים פרנקנשטיין ודרקולה) וסרטי אימה קלאסיים (כגון פרנקנשטיין והמומיה) אלמנטים של עונת הסתיו, כמו דלועים, קליפות תירס ודחלילים, נפוצים גם הם.
בתים מעוטרים לרוב בסמלים מסוג זה בתקופת ליל כל הקדושים.
בין היתר, מוצגות תמונות ליל כל הקדושים שכוללות נושאים של מוות, רוע ומפלצות וחיות אגדיות.
שחור, כתום ולפעמים סגול הם הצבעים המסורתיים של ליל כל הקדושים.
חברות רבות כמו חברת בייסטל, אילופ, בע"מ ובן קופר, בע"מ מייצרות קישוטים לכבוד החג, בשלל צורות וסוגים.
באולמות הקולנוע בארצות הברית נפוצה מסורת של סרטי אימה היוצאים בסמוך לליל כל הקדושים וסדרות טלוויזיה אמריקאיות רבות מקדישות פרק ברוח החג שמשודר בסמוך (לרוב לפני) החג.
הסדרה משפחת סימפסון ידועה במיוחד בפרקי חג כל הקדושים שלה, המופקים כבר 25 שנים ברציפות.
מנהג נוסף הוא מצעדים בהם בדרך כלל יופיעו גם בובות גדולות - דוגמאות לכך הן מצעד ליל כל הקדושים בכפר בניו יורק ומצעד ליל כל הקדושים ברוטלנד.
עם השנים צברה פופולריות המסורת של "תעלול או ממתק" (בתרגומים אחרים: "תעלול או גמול" או "ממתק או ברדק", באנגלית: "Trick or treat") והיא נחשבת מאז לאחת מהמסורות העיקריות בחג.
לפי המסורת, הילדים יוצאים בתחפושות מפחידות לרחובות, עוברים מבית לבית, דופקים על הדלת ואומרים "תעלול או ממתק!".
אם האדם שנמצא בבית לא נותן לילדים ממתקים, הם מעוללים לו תעלול כלשהו, זורקים ביצה על הבית, או כורכים נייר טואלט סביב הבית.
בערב כל הקדושים, עדות מערביות נוצריות רבות מעודדות התנזרות מבשר, דבר שהוביל למסורת של מאכלים צמחוניים הקשורים ליום זה.
מכיוון שבחצי הכדור הצפוני ליל כל הקדושים מתקיים בסמוך לעונת קטיף התפוחים, תפוחים מסוכרים (המכונים תפוחי טופי מחוץ לאמריקה הצפונית), תפוחי קרמל ותפוחי טאפי הם מאכלים נפוצים של ליל כל הקדושים.
הם מיוצרים על ידי גלגול תפוח שלם בסירופ סוכר ולעיתים קרובות מצופים גם באגוזים.
בתקופה מסוימת, ממתקי תפוחים הוענקו בדרך כלל לילדים כחלק מתעלול או ממתק, אך המנהג דעך במהירות בעקבות שמועות נרחבות כי ישנם אנשים שהטמינו פריטים כמו סיכות וסכיני גילוח בתפוחים בארצות הברית.
אף על פי שיש עדויות לאירועים כאלה, מקרי הדיווח אודותיהם מעטים.
מעבר לכך, מקרים ממשיים הקשורים למעשים האלה נחשבים לנדירים ביותר ומעולם לא גרמו לפגיעה קשה.
עם זאת, הורים רבים הניחו שפרקטיקות כאלה זוכות לתשומת לב בגלל תקשורת ההמונים.
בשיא התבהלה שנגרמה כתוצאה מכך, כמה בתי חולים הציעו לבצע צילומי רנטגן בחינם עבור ילדים במטרה למצוא עדויות לכך.
כמעט כל מקרי הממתקים המורעלים המוכרים, נגרמו כתוצאה ממעורבות של הורים שהרעילו את הממתקים של ילדיהם.
אחד המנהגים הידועים ביותר באירלנד הוא אפייה (או לעיתים קרובות יותר בימינו, רכישה) של ברמברק (באירית: báirín breac); לחם מהיר בתוספת סולטנות וצימוקים.
הלחם מזוהה עם ליל כל הקדושים במדינה ונהוג להטמין בתוכו פריט כלשהו.
להלן רשימת מאכלים הקשורים לליל כל הקדושים:
תפוחים מסוכרים/תפוחי טופי (בריטניה הגדולה ואירלנד)
תפוחים מסוכרים, סוכריות תירס וסוכריות דלעת (אמריקה הצפונית)
מאנקי נאטס (בוטנים עם קליפותיהם) (אירלנד וסקוטלנד)
ממתקים דמויי גולגולות, דלועים, עטלפים, תולעים וכולי.
המסורות והחשיבות של ליל כל הקדושים משתנות מאוד בין המדינות המציינות אותו.
בסקוטלנד ובאירלנד, המנהגים המסורתיים שלו כוללים ילדים שמתחפשים בתחפושות של ליל כל הקדושים ועורכים מסיבות, בעוד שבאזורים אחרים באירלנד מדליקים מדורות וזיקוקים.
בקנדה, ההוצאה על ממתקים בליל כל הקדושים היא השנייה בגודלה לאחר חג המולד.
ליל כל הקדושים שם תואר כ"זמן לתרומות וצדקה".
בארצות הברית, שם מסורת פוריטנית מתמשכת הגבילה קיום של חגים רבים, ליל כל הקדושים לא נחשב כחג עד המאה ה-19. ההגירה הטרנס-אטלנטית של קרוב לשני מיליון אירים בעקבות רעב תפוחי האדמה הגדול באירלנד הביאה את החג למדינה.
עם זאת, ליל כל הקדושים הוא החג השני הפופולרי ביותר במדינה מבחינת סחר בקישוטים, מכירות ממתקים ומכירת תלבושות.
אירועי החג נמצאים במרכז עלילה של מספר סרטים מסוגות שונות כמו מ"יובי יציל את האלווין" (סרט אימה קומי) או "Babysitter Massacre" שהתפתח לסדרה של מספר סרטים.
באוקטובר 2022 ברובע איטוון בסיאול שבקוריאה הדרומית יצאו המונים לחגיגות בהם אירע האסון בחגיגות ליל כל הקדושים בסיאול, שאירע לאחר 3 שנות הפסקה בגלל מגפת הקורונה ובו נהרגו 158 אנשים ונפצעו כ-200. הנשיא יון סוק-יאול הכריז על תקופת אבל לאומית.
על פי היהדות ליל כל הקדושים נחשב לחג פגאני, ולכן בישראל לא היה נהוג לחגוג אותו.
עם זאת, במרוצת השנים החלו ברים, מסעדות, פאבים, עסקים ומקומות אחרים בישראל, לקיים מסיבות ליל כל הקדושים, בעקבות חיקוי ואימוץ של התרבות המערבית רק כ"סיבה למסיבה", ללא הפן הערכי.
בנוסף לכך, קיים דמיון מסוים בין ליל כל הקדושים לבין פורים שכן, בשניהם לובשים תחפושות, מחלקים ממתקים וכו'.
בשנת 2012, פורסם כי קהילות יהודיות בארצות הברית, אנגליה ודרום אפריקה אימצו את מנהג תעלול או ממתק כחלק מחג הסוכות, במה שנקרא "דילוגי סוכות", תוך שהן מחקות את מנהג האלווין ומניחות ממתקים ומאכלים בסוכות, והילדים והמבוגרים כאחד אוספים אותם.
על פי "הארץ" נאמר כי "בארצות הברית, שם נחוג החג מעט לפני ליל כל הקדושים, הדילוגים (בין הסוכות) הם פיצוי-מה לילדים היהודים שאינם מורשים להשתתף באירועי ה"תעלול או ממתק" המסורתיים".
מנהג זה נצפה גם בערים בישראל, מאז 1997.
הצטרפות מנהג "תעלול או ממתק" של חג "ליל כל הקדושים" לחג הסוכות, מהווה צעד נוסף של "פיצוי" לילדים יהודים באמריקה.
כאשר הצעד הראשון התווסף לחג החנוכה בו אימצו את מסורת נתינת המתנות לילדים מחג הקריסמס.
במנהג החדש נותנים לילדים מתנה קטנה בכל יום בו מדליקים את החנוכיה, ומתנה אחת גדולה בסוף החג כאשר כל החנוכיה דולקת (כלומר, סך של 8 מתנות במהלך חג החנוכה).
ליל כוכבים (בהולנדית: De sterrennacht) הוא ציור שמן של הצייר ההולנדי וינסנט ואן גוך, משנת 1889. הציור, המוצג כיום במוזיאון לאמנות מודרנית שבניו יורק, הוא אחד הציורים הנודעים ביותר של ואן גוך, וזכה להתייחסויות רבות בתרבות המערבית.
הציור "ליל כוכבים" מתאר את הנוף הנשקף מחלון חדרו של ואן גוך בסנטוריום הפסיכיאטרי שבו שהה בשל דיכאון, בעיירה הצרפתית סן רמי (Saint-Rémy) שבפרובאנס.
במישור הקדמי מתוארת קבוצת עצים גבוהים דמויי ברוש, מאחוריהם משתרעת העיירה הקטנה כשבמרכזה בית עם צריח, ובאופק מופיעה שרשרת גבעות.
עיקר הציור הוא תיאור שמי הלילה, התופסים כשני שלישים משטח הבד.
בשמים שיבץ ואן גוך מספר כוכבים וירח, כשכל אחד מהם מוקף בהילת אור מעגלית.
ואן גוך תיאר את השמים בעזרת משיכות מכחול מלאות אימפסטו, היוצרות תחושה של תנועה.
תיאור זה נסמך הן על סגנון הציור האימפרסיוניסטי - בבקשו להעניק ממשות חומרית לאור - והן על השפעת הציור הפוסט אימפרסיוניסטי - בכל הקשור לתיאור אקספרסיבי ומלא רגש.
בספטמבר 1888 צייר ואן גוך את "ליל כוכבים מעל הרון".
הציור מתאר את נהר הרון באזור ארל מצויר בטכניקה של משיכות מכחול מודגשות ובצבעים העתידים להופיע גם בציור "ליל כוכבים".
הנושא של "ליל כוכבים" מופיע ברישום הכנה של ואן גוך הנמצא כיום ב"Kunsthalle Bremen" בברמן.
את הציור יצר ואן גוך ביוני 1889. בספטמבר של אותה שנה שלח ואן גוך את רישום ההכנה אל תיאו, אחיו.
כריכת הספר "אשמת הכוכבים" של ג'ון גרין, במהדורה העברית, עוצבה בהשראת הציור.
הציור היווה השראה לזמר דון מקליין אשר כתב את השיר "Vincent" המתחיל במילים "ליל זרוע כוכבים" (Starry, Starry Night).
הציור היווה השראה למשוררת אן סקסטון בשירה "The Starry Night" משנת 1962.
הציור הופיע על סוליות נעליה של הזמרת סינדי לאופר בעטיפה האחורית של אלבומה "She's So Unusual".
כרזת הסרט "חצות בפריז" של וודי אלן עוצבה בהשראת הציור.
ליל הרכבות (או מבצע מסיבה ומכונה גם ליל המסילות) היה מבצע חבלה במסילות הברזל המנדטוריות בליל 1 בנובמבר 1945. המבצע היה אחד המבצעים הראשונים של תנועת המרי העברי עוד לפני הקמתה הרשמית, וסימל את הקמתה.
במסגרת המבצע חיבלו חוליות פלמ"ח ברשת מסילות-הברזל ברחבי הארץ ופוצצו שלוש סירות משמר בריטיות בנמלי יפו וחיפה, ויחידה של האצ"ל ולח"י תקפה את תחנת הרכבת בלוד.
כ-50 חוליות הפלמ"ח, שכללו חבלנים ומאבטחים, חיבלו קשות ב-153 נקודות בפסי הרכבת בכל הארץ, בעיקר בצמתי הצטלבות המסילות ובגשרונים שמעליהם.
הפעולות התבצעו בסביבות שעה אחת עשרה בלילה, בדיוק זמנים מקסימלי בין החוליות, כדי למנוע את תגובת הבריטים.
רק בשני מקומות אירעו תקריות אש, שהסתיימו בלא נפגעים.
במקביל, שתי חוליות של הפלי"ם, הפלוגה הימית של הפלמ"ח, טיבעו שלוש סירות משמר בריטיות, שתיים בחיפה ואחת ביפו, שהופעלו כחלק ממערך ההסגר על חופי הארץ מפני כניסת מעפילים.
בחיפה פיקד על המבצע יוחאי בן נון וביפו ביצעו את הפעולה יוסף הראל וזלמן כהן, שתודרכו לפני כן על ידי יצחק שדה.
בשני המקרים הגיעו החבלנים לסירות, צללו מתחת לסירות הבריטיות והצמידו אליהן מטען חומר נפץ בעל מנגנון השהייה.